Գեորգ Ֆրիդրիխ Կնապ

Գեորգ Ֆրիդրիխ Կնապ (, ), գերմանացի վիճակագիր և քաղաքական տնտեսագետ, Նոր պատմական դպրոցի ներկայացուցիչ։

Էլլի Հոյս Կնապի հայրն է։

Կենսագրություն 

Ծնվել է 1842 թվականի մարտի 7-ին։ Նրա հայրը հայտնի քիմիկոս Ֆրիդրիխ Լյուդվիգ Կնապն էր։

Սովորել է Մյունխենի, Բեռլինի, Գյոթինգենի համալսարաններում։ Եղել է վիճակագրական բյուրոյի տնօրեն (1867 թվականից), 1869 թվականին դարձել է Լայպցիգի համալսարանի տնտեսագիտության և վիճակագրության դոցենտ։ Ստրասբուրգում եղել է նաև ռեկտոր 1891-1892 և 1907-1908 թվականներին։

Նա եղել է Պրուսիայի, Բավարիայի և Հայդելբերգի գիտությունների ակադեմիաների անդամ։

Մահացել է 1926 թվականին Դարմշտադտում։

Անձնական կյանք 
Կինը` Լիդիա Կորգանովը, ծնվել է Վրաստանում։ Կնոջ հոգեկան հիվանդության պատճառով երկու դուստրերին` Մարիաննային և Էլլիին, Կնապը միայնակ է դաստիարակել այն ընթացքում, երբ կինը բուժում է ստացել առողջարաններում։ Էլլին հետագայում դարձել է Գերմանիայի Դաշնային Հանրապետության առաջին նախագահ Թեոդոր Հոյսի կինը։

Գիտական ներդրում 
Բնակչության վիճակագրության նշանավոր տեսաբանը` Կնապը, այն սակավաթիվ վիճակագիրներից մեկն էր, որն ուներ խիստ մաթեմատիկական պատրաստվածություն. մասնավորապես Կնապն է մշակել է մահացության ինդեքսը որոշելու մեթոդը։ Սոցիալական վիճակագրության ոլորտում Կնապը սոցիալական երևույթների օրենքները չի վերագրել անխուսափելի բնական օրենքների օրինաչափություններին. ընդունելով ֆիզիկական օրենքների ազդեցությունը բարոյա-վիճակագրական երևույթների կայունության վրա` նա ակնկալում էր մեթոդաբանական գիծ ստանալ սոցիալական էթիկայի զարգացումից, որն իր առջև կամքի ազատության հարց է դնում։

Մշակել է փողի պետական տեսությունը, որտեղ նա պետությանը վերագրել է փողի շրջանառության կարգավորման միջոցով երկրի տնտեսությունը կառավարելու ունակությունը։ Կնապի դրամական տեսությունը կանխատեսում էր Ջոն Մեյնարդ Քեյնսի հայացքները։

Ստրասբուրգի այսպես կոչված ագրարային պատմության դպրոցի հիմնադիրներից մեկն է, որն ուսումնասիրել է ագրարային զարգացման և դրանց տարածման շրջանների հիմնական տեսակները։ Ագրարային հարաբերությունների պատմության վերաբերյալ իր ուսումնասիրություններում հիմնական ուշադրությունը դարձրել է իրավական հասկացությունների վերլուծությանը։ Քննադատել է պրուսական ագրարային բարեփոխումները, որոնք, նրա կարծիքով, չեն ապահովել գյուղացիների սեփականության իրավունքը հողի վրա, ինչը հանգեցրել է գյուղացիների զանգվածային հողազրկությանը և բատրակ դառնալուն։

Աշխատություններ 
Նրա վաղ աշխատանքները հիմնականում վերաբերում են բնակչության և գյուղատնտեսության հարցերին։
 
  ("On the ascertainment of mortality")
  ("Mortality in Saxony")
 
  ("The theory of population fluctuations")
  ("The liberation of peasants and the origins of the agriculturalist in the older parts of Prussia")
  ("The liberation of peasants and the origins of the agriculturalist in the older parts of Prussia")
 Գյուղացիների ազատագրումը և գյուղատնտեսական աշխատողների ծագումը Պրուսիայի միապետության հին նահանգներում։ Օ. Ն. Պոպովա, 1900, 272 էջ
  ("The farmer in serfdom and freedom")
 
 
 
 
  Translation of the forth edition
  ("Land ownership and seignorial lands")
 
 Ռեֆերատներ փողի պետական ​​տեսության վերաբերյալ։ Փող։ Դրամական համակարգ։ Օդեսա. Է. Պ. Կառլիկ, 1913, 59 էջ

Տես նաև 
 Պատմական դպրոց

Ծանոթագրություններ

Գրականություն

Արտաքին հղումներ 
 Archive for the History of Economic Thought 
 The State Theory of Money  (English translation). 1924

19-րդ դարի տնտեսագետներ
Գերմանացի տնտեսագետներ
Պրուսիայի գիտությունների ակադեմիայի անդամներ
Գյոթինգենի համալսարան